Referat - Økonomiudvalget den 12. januar 2015 - Hvidovre Kommune
Referat - Økonomiudvalget den 12. januar 2015
Dato: Mandag den 12. januar 2015
Portrætmaleri af borgmester Helle Adelborg og tidligere borgmester Milton Graff Pedersen
Søvangsgården - låneomlægning
Program for parallelopdrag til udvikling af Bymidten
Handlemuligheder for påklage af Kalvebod Syd vindmøller
Valg af arkitektfirmaer til parallelopdrag
Beredskabsarbejdet.
Langkildegrunden.
Aftalen om hjemfald.
Vallensbæk Kommunes udtræden af samarbejde om Ungdommens Uddannelsesvejledning.
Der blev omdelt et notat om handlingsplan for arbejdsmiljøet på Avedøre Bibliotek og et notat om handleplan Avedøre.
Udvalget tog de omdelte planer til efterretning. Der udarbejdes en status for arbejdet til Økonomiudvalget om 3 måneder.
Handlingsplan for arbejdsmiljøet på Avedøre Bibliotek (pdf)
Handleplan Avedøre (pdf)
4. Portrætmaleri af borgmester Helle Adelborg og tidligere borgmester Milton Graff Pedersen
at det godkendes at der udføres portrætmaleri af Helle Adelborg og Milton Graff Pedersen
at det godkendes at udgiften hertil afholdes inden for det godkendte budget.
Siden 1952, hvor Hvidovre Kommune fik status som forstadskommune og dermed ret til at vælge en borgmester, har Hvidovre haft 7 valgte borgmestre,
1952 – 1958 Ole Toft Sørensen
(Sognerådsformand 1944-1952)
1958 – 1966 Christian Sørensen
1966 – 1979 Svend Aagesen
1979 – 1993 Inge Larsen
1993 – 2007 Britta Christensen
2007 – 2012 Milton Graff Pedersen
2012 - Helle M. Adelborg
På 3. sal hænger portræt af Hvidovres borgmestre, dog mangler portræt af Milton Graff Pedersen og Helle Adelborg og i overensstemmelse med tidligere tilkendegivelser i Økonomiudvalget, er der indgået aftale med portrætkunstner Mikael Melbye om de to portrætter.
Prisen for portrætmalerierne, som er ca. 130.000 kr. pr. stk. afholdes inden for det godkendte budget.
5. Søvangsgården - låneomlægning
Kommunalbestyrelsen skal godkende belåning vedrørende selvejende institutioner, som Hvidovre Kommune har driftsoverenskomst med. Hvidovre Kommune har driftsoverenskomst med det selvejende plejecenter, Søvangsgården, som ansøger om godkendelse af omlægning af lån i ejendommen begrundet i den lave markedsrente.
at den selvejende institution Søvangsgården omlægger to ud af tre eksisterende lån, jævnfør driftsoverenskomstens § 6.
at der gives en negativ tillægsbevilling på 372.000 kr. i 2015 og 403.800 kr. i de efterfølgende år. Beløbene tilføres kassebeholdningen.
Det selvejende plejecenter Søvangsgården har den 17. december 2014 søgt Hvidovre Kommune om godkendelse af omlægning af to ud af tre eksisterende lån hos Realkredit Danmark.
Kommunalbestyrelsen skal, jf. driftsoverenskomstens § 6, godkende omlægning af lån.
Søvangsgården ønsker lånene omlagt begrundet i den historisk lave markedsrente.
Søvangsgården er blevet tilbudt at omlægge to fastforrentede lån til nedenstående lave rente.
Nuv. lån (hovedstol)
(hovedstol)
37.383.000
8 år og 3 mdr.
De eksisterende lån skal opsiges senest pr. 31. januar 2015, således at det nye lån kan udbetales pr. den 31. marts 2015.
Den samlede helårlige besparelse ved at omlægge de eksisterende lån til en lavere rente er på henholdsvis 165.956 kr. og 237.865 kr. og dermed i alt på 403.821 kr.
Der vil ved omlægningen ske en samlet forøgelse af obligationsrestgælden på henholdsvis 52.481 kr. og 30.116 kr. og dermed i alt på 82.597 kr.
Af driftsoverenskomst mellem Hvidovre Kommune og Søvangsgårdens bestyrelse fremgår af § 6, at ”Hverken institutionen eller dens bestyrelse kan uden Kommunalbestyrelsens forudgående samtykke træffe beslutning om optagelse af lån – eller ændre på lånevilkår (….).”
Ved den foreslåede omlægning af lånene, opnås en mindreudgift til ydelser på ca. 403.800 kr. i hvert af årene fra 2016-25 og 166.000 kr. i årene 2026-35, idet det ene lån udløber i 2025.
I 2015 vil der være en mindreudgift på 372.000 kr.
Mindreudgifterne tilføres kommunens kassebeholdning.
VS: Låneomlægning Søvangsgården - Låneomlægning 2015 (pdf)
6. Sammenlægning af lejligheder på Hæderdalsvej 23
7. Program for parallelopdrag til udvikling af Bymidten
Til udvalgets orientering præsenteres her en beskrivelse af det afsæt (parallelopdrag), som to arkitektfirmaer skal udarbejde scenarier for bymidten på baggrund af.
at tage program for parallelopdrag for Hvidovre Bymidte til efterretning
Hvad er et parallelopdrag?
Et parallelopdrag er en opgave som stilles flere parter, således at man kan få belyst et områdes mulige udvikling ud fra flere forskellige vinkler.
Parallelopdraget er en kontrakt mellem Hvidovre Kommune og de deltagende arkitektfirmaer, der beskriver hvilket arbejde de skal udføre.
I vores arbejde med bymidten har vi valgt at indbyde to arkitektfirmaer til at give os nogle forskellige bud på, hvordan de aktiviteter, som borgerne, politikerne og en række forskellige interessenter kommer med, kan blive realiseret fx som byggeri i bymidten.
Arkitektfirmaerne arbejder ud fra et grundlag, som hedder et program til parallelopdrag, som er at finde som bilag til denne sag.
Parallelopdraget hedder: Program for parallelopdrag for Hvidovre Bymidte. Denne version er ikke sat op med billeder og kort, men indeholder ren tekst. Eventuelle mindre rettelser i teksten kan forekomme inden programmet sendes ud til deltagerne. Dette vil dog fortrins være af teknisk karakter.
Hvorfor laver vi parallelopdrag?
Årsagen til at vi har valgt at gøre det på denne måde, er, at det vigtigste i arbejdet med bymidten er, at borgerne er sikret inddragelse i, hvad der skal være for nogle aktiviteter i bymidten og for at sikre, at der kommer en god kvalitet ind i projektet. Vi har indbudt fagfolk, arkitekter, til at visualisere, hvordan borgernes ideer kommer til at se ud, hvis man vil bygge det.
Arkitekternes arbejde
For krav til opgaveløsningen gælder, at arkitektfirmaerne skal udarbejde analyser af området. Det vil sige, at de skal vide noget om områdets historik, hvad er Hvidovre´s DNA og hvordan kan man udfordre områdets struktur m.v. Arkitekterne skal være lydhøre overfor de input de får fra borgere, interessenter og politikere og integrere inputtene i deres bearbejdning af forslagene.
Parallelopdragets forløb
Parallelopdraget består overordnet af to faser.
Formålet med at dele processen op i to faser er at involvere borgerne undervejs. Derudover, at få det bedst mulige grundlag til at træffe beslutning om der skal udarbejdes en helhedsplan med eller uden bygningen Risbjerggård.
I fase 1 udarbejder arkitekterne derfor to scenarier hver.
Scenarie A skal fremhæve hvilke muligheder for ny bebyggelse, nye byrum mv., der kan skabes i Hvidovre Bymidte i samspil med Risbjerggård.
Scenarie B skal fremhæve hvilke muligheder for ny bebyggelse, nye byrum mv., der kan skabes, hvis Risbjerggård rives ned.
Beskrivelse af forløbet (uddybes i bilaget):
Arbejdsproces for arkitekterne – analyse af området, skitsering af scenarie A og B, hvor arkitekterne tænker i, hvad er det for en ramme vi mener, er vigtig for udvikling af bymidten, til en bymidte med de aktiviteter, som bliver præsenteret for og drøftet med borgerne på første workshop.
workshop for borgere, interessenter og politikere – På dette tidlige tidspunkt vil arkitektfirmaerne have nogle grove skitser som borgerne skal vurdere og kommentere. Borgerne skal her komme med forslag til hvilke aktiviteter, der er vigtige i bymidten og med holdninger til, hvordan det kan udformes. Alle får mulighed for at arbejde med alle forslag.
Arbejdsproces for arkitekterne – videreudvikling af scenarie A og B på baggrund af inputs på workshoppen.
Udarbejdelse af business cases over scenarierne – udarbejdes af Økonomisk sekretariat. Business case skal belyse de økonomiske konsekvenser af de enkelte scenarier.
1. møde i bedømmelsesudvalget – præsentation af fire scenarier
2. møde i bedømmelsesudvalget – beslutning om, hvad udvalget skal anbefale overfor Kommunalbestyrelsen.
Med udgangspunkt i bedømmelsesudvalgets indstilling skal Kommunalbestyrelsen træffe beslutning, om der skal arbejdes videre med scenarie A eller B.
Arbejdsproces for arkitekterne – kvalificering af det valgte scenarie.
2. workshop for borgere, interessenter og politikere – hvor borgerne igen skal komme med input til aktiviteter og udformning.
Arbejdsproces – viderebearbejdning af det valgte scenarie på baggrund af inputs på workshoppen
3. møde i bedømmelsesudvalget – præsentation af to scenarier for Hvidovre Bymidte
Parallelopdraget afsluttes når de to arkitektfirmaer har præsenteret deres scenarie for Hvidovre Bymidte for bedømmelsesudvalget.
4. møde i bedømmelsesudvalget – udvalget vurderer de valgte to scenarier og peger på det foretrukne eller en kombination af begge.
Udarbejdelse af business case over scenariet – udarbejdes af økonomisk sekretariat.
Bearbejdning af det valgte scenarie til et forslag til en helhedsplan.
Kommunalbestyrelsen træffer beslutning om at sende forslag til helhedsplan i offentlig høring.
Forslag til Helhedsplan for Hvidovre Bymidte i offentlig høring
Kommunalbestyrelsen vedtager en helhedsplan for Hvidovre Bymidte.
Kommunalbestyrelsen godkendte den 30. september 2014, punkt 4, Proces for udviklingen af Hvidovre Bymidte. Heri indeholdt, at program for udarbejdelse af helhedsplan godkendes politisk inden udsendelse.
Ligeledes godkendte Kommunalbestyrelsen, den 30. september 2014, punkt 5, Sammensætning af bedømmelsesudvalg og udvælgelse af deltagere til den første workshop til bymidte projekt. Heri at bedømmelsesudvalget, nedsættes af Økonomiudvalget og består af følgende medlemmer: Økonomiudvalget, kommunaldirektøren, fagdirektøren, plan- og miljøchefen, kultur- og fritidschefen, kommunikationschefen samt to fagdommere og tre aktive borgere fra Hvidovre Kommune.
De tre borgerne blev valgt på workshoppen d. 26. november 2014, og er Charlotte Strandfelt, Erling Groth og Birthe Mingon.
Det forventes at de to fagdommere udpeges i januar 2015.
Grundlaget for program for parallelopdrag for Hvidovre Bymidte
Programmet beskriver visionen om Børnene og familiernes by og de fire bærende temaer; borgerdialog, kulturliv og identitet, mødested og bæredygtighed. Visionen og temaerne indgår sammen med input fra borgere, interessenter og politikere i afsættet for arkitekternes arbejde.
Udgangspunktet for programmet er det foregående arbejde for Hvidovre Bymidte, herunder Planstrategi 2011. Under udarbejdelsen af planstrategien, blev borgerne inviteret til Ideworkshop for Byens Midte søndag d. 20. marts 2011. De fire bærende temaer er en opsummering af, hvad der kom frem på denne workshop. Med vedtagelsen af Planstrategi 2011 blev det efterfølgende besluttet, at der som opfølgning på borgerdialogen, skulle udarbejdes scenarier for en konkret udvikling af området.
Notat om status for midlertidige aktiviteter i Hvidovre Bymidte omdelt.
Program for parallelopdrag for Hvidovre Bymidte (pdf)
Status midlertidige aktiviteter i Hvidovre Bymidte (pdf)
8. Handlemuligheder for påklage af Kalvebod Syd vindmøller
Forvaltningen vil redegøre for, hvilke handlemuligheder kommunen har i forhold til Københavns Kommunes vedtagne kommuneplantillæg, VVM og Lokalplan for placering af vindmøller på Kalvebod Syd.
Kultur- Teknik-, Miljø og Arbejdsmarkedsforvaltningen indstiller til Økonomiudvalget
at tage orienteringen om handlemuligheder til efterretning.
Hvidovre Kommune undersøger for øjeblikket sammen med HOFOR og Københavns Kommune, om der som alternativ til Kalvebod Syd vindmøllerne kan opstilles vindmøller på Avedøre Holme.
Parallelt med denne undersøgelse ønsker Københavns Kommune også at færdiggøre plangrundlaget for opsætning af Kalvebod Syd vindmøllerne. På den måde holder Københavns Kommune begge døre åbne.
Således har Københavns Kommunes borgerrepræsentation 27. november 2014 vedtaget plangrundlaget for Kalvebod Syd vindmøllerne det vil sige VVM, kommuneplantillæg og lokalplan. I sagsfremstillingen til Teknik- og Miljøudvalget står bl.a.:
"Der har i løbet af foråret 2014 været drøftelser mellem Københavns Kommune, HOFOR og Hvidovre Kommune om muligheden for at flytte Kalvebodmøllerne til Avedøre Holme, og HOFOR har udført indledende beregninger på økonomien i møllerne. Det blev i drøftelserne tydeliggjort, at Københavns Kommune fortsætter den igangværende planproces, hvor møllerne placeres på Kalvebod Syd, indtil der foreligger et færdigt plangrundlag fra Hvidovre Kommune for placering af møller på Avedøre Holme”
Københavns kommune har bekendtgjort beslutningen om vedtagelsen den 15. december ligesom de har oplyst, at HOFOR nu kan meddeles VVM-tilladelse til opførelsen. Endvidere at HOFOR skal ansøge Fredningsnævnet om dispensation fra fredningsbestemmelserne. Nævnet mødes et par gange om året, og VVM-tilladelsen gives ikke, før en fredningsdispensation er givet.
Hvidovre Kommunes hidtidige tiltag:
·Hvidovre Kommune har 3. maj 2012 nedlagt veto, da kommunen mener, at planforslaget vil have en væsentlig negativ betydning for udviklingen af Hvidovre Kommune. Naturstyrelsens afgørelse af 8. oktober 2014 vurderer dog ikke, at dette er tilfældet. Denne afgørelse kan ikke påklages.
·Hvidovre Kommune har 2. december 2013 påklaget Naturstyrelsens dispensation fra Strandbeskyttelseslinien til Natur- og Miljøklagenævnet. Nævnet har 18. november 2014 telefonisk oplyst, at man vil besigtige områderne i Hvidovre Kommune i marts 2015, før en afgørelse træffes.
Hvidovre Kommunes handlemuligheder
Forvaltningen har fået juridisk assistance til at afdække, hvilke muligheder, der er for at gøre indsigelse i Københavns Kommunes kommende planlægningsproces.
Der er to muligheder. Den ene mulighed er at anvende de i loven fastsatte muligheder for at klage til Natur- og Miljøklagenævnet. Den anden mulighed er at anlægge søgsmål.
På baggrund af den juridiske rådgivning vil Hvidovre Kommune i første omgang klage indenfor det administrative system. Det vil sige:
Klage til Natur og Miljøankenævnet over Københavns Kommunes vedtagelse af plangrundlaget, herunder VVM, kommuneplantillæg, lokalplan mv. I denne klage behandles retlige og procesuelle spørgsmål, fx om planerne er i overensstemmelse med Fingerplan, VVM bekendtgørelsen, Habitatbekendtgørelsen mm. Offentliggørelsen af beslutningen skete d. 15. december 2014 med frist for klager til klagenævnet d. 12. januar 2015. Klagen er fremsendt.
Klage over en eventuel dispensation fra Fredningsnævnet
Klage over at Københavns Kommune giver VVM-tilladelse til HOFOR. Her kigger Natur- og Miljøklagenævnet primært på det indholdsmæssige i VVMredegørelsen og habitatvurderingen, herunder en Natur- og Miljøteknisk prøvelse af de skøn og afvejninger der er foretaget i forhold til fx naboer, støj, fugle. Der foretages dog også en retlig vurdering jævnfør ovenfor.
Afhængig af udfaldet af disse afgørelser anbefaler juristerne, at man på et senere tidspunkt kan overveje at anlægge søgsmål (retssag).
Hvidovre Kommune skal i en forhandling med Københavns Kommune finde ud af, hvor langt vi skal i processen, før planen om placering af vindmøller på Kalvebod Syd droppes helt.
Der er ingen omkostninger forbundet med klager til Natur- og Miljøklagenævnet udover den tid, forvaltningens bruger på klageudarbejdelsen.
Mogens Leo Hansen (Ø) foreslog besøg på Børne og Kulturcenter på Amager.
10. Valg af arkitektfirmaer til parallelopdrag
Følgende to tegnestuer valgt: Vandkunsten og BCVA.